અમદાવાદ: ચાલુ વર્ષે બટાકા ગૃહિણીઓને રાહત અાપશે. પરંતુ ખેડૂતો અને વેપારીઓને રડાવી રહ્યા છે. સિઝનમાં બટાકાના ઊંચા ભાવ રાખીને સટ્ટાખોરી કરીને કમાવાના આશય સાથે કોલ્ડ સ્ટોરેજમાં ભરેલા બટાકા હવે ખેડૂતો અને વેપારીઓને પાણીના ભાવે કાઢવાનો વારો આવ્યો છે. હાલમાં બજારમાં રૂ.ર૦ કિલોના ભાવે વેચાતા બટાકા વેપારીઓની સંગ્રહખોરીના કારણે હવે આગામી બે સપ્તાહમાં રૂ.૧૦ના ભાવે મળતા થઇ જશે.